HILLSONG TV
Jeesus kui ehitusmeister 1/2
Kas oled kunagi mõtelnud Jumalast kui ehitajast?
Mis tüüpi ehitis võiks Jumal olla?
Kas Jumal võib millestki, mis on lagunenud,
ehitada midagi ilusat?
Kas sina nõustud sellega, et Jumal on inimelu, pereelu
ja koguduse ehitaja?
Tänan, et olete saadet vaatamas.
Jumal tahab üles ehitada sinu elu.
Usun, et Jumal kutsub koostööle Tema koguduse ehitamises.
Esra 9:9 "orjad me olime" peab silmas Vana testamendi aegsest rahvast,
kuid see kirjakoht käib ka meie kohta.
"Sest orjad me oleme, aga meie orjuseski
ei ole meie Jumal meid hüljanud
vaid on oma helduse meie poole pööranud Pärsia kuningate ees,
et meid elustada meie Jumala koja püstitamiseks
ja selle varemete ülesehitamiseks, ja et anda meile kaitsemüür
Juudamaal ja Jeruusalemmas."
Jumal vabastas meid, kes me olime orjuses,
elustas meid ja ehitas üles. Ta elustas meid selleks,
et üles ehitada Jumala koda.
Inimkonnal on kombeks võtta see, mis on auline ning see hävitada.
Näiteks loodus.
Jumal aga võtab selle, mis on rikutud ja teeb selle auliseks.
Jeesuse Kristuse koguduse eesmärk on taga ajada
Jumala tõotusi ja näha varemeid taastumas.
Inimkond aga teeb aulisega midagi teistsugust.
Kuningas Nebukadnetsar vallutas Jeruusalemma
ja hävitas Jumala koja.
Jumala koda oli midagi, mille peal olid Tema silmad ja süda.
Jumala koda oli auline.
Nebukadnetsar jättis koja söestunud varemetesse.
Inimeste vaimulik elu oli samuti laostunud.
See, mille Jumal oli loonud auliseks oli saanud varemeiks.
Jumal lõi Eedeni aia, et omada osadust inimestega.
See, mida Jumal lõi, oli auline ja täiuslik.
Inimkond langes pattu läbi Aadama ja Eeva.
See, mille Jumal lõi auliseks, sai rikutud.
Pange see oma isikliku elu konteksti.
Vastsündinud laps sünnib täiuslikuna ja aulisena.
See ei loe, et nägu on natuke krimpsus ja juuksed harali.
Oma ema ja isa jaoks on ta auline.
Elus teeme valikuid ja otsuseid.
Inimese eluviisid ja elustiil võib hävitada selle, mis oli auline.
Usaldusväärsus võib kaduda.
Nii maine kui iseloom võivad saada rikutud.
Suhted võivad sassi minna.
Ka rahalised võimalused võivad olla n-ö varemeis.
Võid tunda, et oled oma potentsiaali ära raisanud.
Oled lasknud head võimalused käest.
Jumal võtab selle, mis on rikutud ning muudab selle auliseks.
Tema tõstab tuhast elu ja toob ka pisaratest välja suure rõõmu.
Jumal teeb rikutud asjad auliseks.
Kristuse koguduse eesmärk on taotleda Jumala tahte sündimist.
See rajas tee, et näeksime inimeste elusid muudetuna
Jumala eesmärgi kohaselt.
Lõpetasin Piiblikooli 40 aastat tagasi.
Olen juhtinud kogudust ja selle tööd 40 aastat.
Inimesed muutuvad koguduses.
Ka tänasel teenistusel teevad inimesed valikuid
ja otsuseid andmaks end üle.
See, mille Jumalale üle anname, on vahel väga katkine ja hävinud.
Aga Jumal võtab selle vastu ja tõstab meid tuhast.
See ongi koguduse mõte - see püsib tõotustel.
Vanas Testamendis on kirjas, et Jumal äratab meid
ja ehitab üles Jumala koja.
Seal pole mõeldud vaid katuse parandamist,
kuid see tähendab midagi palju erilisemat.
Antud kirjakoha kontekstis tähendab see Jumala
koja au ülesehitamist.
Tema ülistatud staatusesse tagasi tõstmisest.
Ka meie täna asume ühes suures hoones.
Ehitis ise pole auline.
Vaid see, mida see hoone endas sisaldab, on auline.
Kirikust saab muuseum, kui keskenduda vaid hoonele.
Mul on usku kiriku hoonetesse. Mulle meeldib väga ehitada.
Kui abikaasaga ehitasime oma kodu, siis ainuüksi see mõte,
et paberile kritseldatust saab hoone, on imeline.
Meie kodu ehitamisel olin ma vist ehitajatele pinnuks silmas,
sest viibisin kogu aeg ehitusel.
Kui seda kirikuhoonet ehitasime, olin ma pidevalt kohal
oma oranži vesti ja ehituskiivriga.
Kirikuhoone ehitus tundus sama aeglaselt edasi liikuvat
kui tigu maratonil.
Seda selle tõttu, et viibisin kogu aeg ehitusel.
Nägin, kuidas kirikus need suured talad kraanadel paika tõsteti.
Armastasin näha arengut, mis kasvas välja visioonist.
See inspireeris mind, sest ka mina olen loodud
suurima Ehitusmeistri näo järgi.
Jumal on Ehitusmeister. Ta ehitab inimeste elusid,
võtab selle, mis on rikutud ja teeb selle auliseks.
Ta ehitab perekondi.
Abielu on Jumala idee. Niisamuti ka perekond.
On imeline näha Jumalat taastamas laostunud perekondi,
tõstes neid justkui tuhast.
Vanas Testamendis ehitas Jumal oma koda.
Uues Testamendis ehitab Jeesus oma kogudust.
Kiri efeslastele õpetab, et Ta andis oma elu koguduse eest.
Matteuse 16:18 ütleb, et Ta ehitab oma kogudust.
"Ja põrgu väravad ei saa sellest võitu."
Armastan Issanda Jeesuse Kristuse koguduse vastupidavust.
Paljud asjatundjad on kuulutanud kiriku lõpust.
Ometi kui tulla pühapäeviti kogudustesse,
näed tuhandeid Jumalat ülistavaid inimesi.
Noori ja vanu.
Jumala kogudus on elus.
Hoone sees olev on elav ja auline.
Seal on ka au. Seda sisemust tahab Jumal ehitada.
Jumala ligiolu on inimeste elus ja südametes.
Mõni aasta tagasi edastasin ühe sõnumi Twitteris.
Kirjutasin: "Jeesus Kristus on ehitusmeister."
Mõne hetke pärast sain Ehitusmeistrite nimeliselt ühingult
küsimuse: "kas tal on ka tegevusluba?"
Ta ehitab inimeste elu, perekondi ja kogudust.
Psalm 127:1 ütleb: "Kui Issand ei ehita koda,
tühja vaeva näevad siis ehitajad temaga."
Jah, ma armastan ehitada, aga ma olen loodud
Ehitaja-Jumala näo järele.
Piibel ütleb selle Vana testamendi koja kohta,
et selle ehitus edenes kahe prohveti kuulutuse toel.
Ühe nimi oli Haggai ja teise Sakarja.
Esra 6:14: "Ja juutide vanemad ehitasid
ning töö edenes neil prohvet Haggai ja Sakarja,
Iddo poja kuulutuse toetusel"
Nad alustasid koja ehitamist ning viisid ka selle lõpuni.
Iisraeli Jumala käsul.
See töö edenes Jumala Sõna kuulutuse kohaselt,
mis tuli läbi kahe prohveti.
Kui vaadata prohvet Sakarja ja Haggai raamatut,
siis on näha seal prohvetlikku Sõna Jumala koja ehitamisest.
Haggai räägib, et rahvas oli enam huvitatud oma koja ehitamisest
aga Jumala koda oli varemetes.
Ärge unustage, et Jumal tahab võtta seda,
mis on varemetes ja teha seda auliseks.
Tema annab meile võimaluse olla osa sellest.
Viga polnud selles, et nad oma kodusid ehitasid,
vaid selles, et nad ei hoolinud sellest, mis on tähtis Jumalale.
Haggai 2:3 öeldakse: "kes teist, allesjäänuist,
on näinud seda koda selle endises toreduses?
Missugusena te näete seda nüüd?
Eks see ole teie silmis, nagu ei olekski midagi?"
Ta küsib: "Kas te näete Jumala koda ja neid varemeid?
"Kas mõistate, mis seisus on Jumala koda?"
Jumal võtab selle, mis on rikutud ning teeb selle auliseks.
Haggai 2: 9 ütleb, et selle koja tulevane toredus
peab olema suurem kui oli esimesel.
See on sama, mida teeb Jumal inimeste elus ja peredes.
Ta teeb seda, kui me usaldame Teda ning anname nõusoleku
Temale oma eludes.
Kuidas Sina näed Jumala koda? Kuidas näed kogudust?
Palju on inimesi, kes kritiseerivad kogudust ning dikteerivad,
mida tegema peaks.
Kritiseeritakse kirikute rajamist ning öeldakse,
et see raha peaks minema hoopis vaestele.
Tahaksin sellest rääkida.
Mõelge selle peale hetkeks.
Jeesus hoolis väga vaestest ja Ta on ka meid kutsunud üles
murtud ja katkisi inimesi abistama.
Kui inimesed säärast kriitikat teevad, ei hooligi nad nii väga vaestest,
vaid tahavad lihtsalt näidata näpuga kirikule.
Nad ütlesid ka midagi sellist Jeesusele.
Maarjale läksid korda vaimulikud asjad.
Markuse evangeeliumis võttis Maarja erakordselt kalli õli,
mis oli mitme aasta palk.
Ta kasutas seda Jeesuse võidmiseks,
sest talle läksid vaimulikud asjad korda.
Vaadake, kuidas inimesed sellele reageerisid.
Markuse 14:5:
"selle oleks võinud ära müüa ja raha vaestele anda."
Nad sõitlesid naist.
Aga Jeesus ütles: "Jätke ta rahule!
Miks te teete talle südamevalu? Ta on teinud mulle heateo."
Pange tähele, mida siis Jeesus ütles:
"sest vaeseid on ikka teie juures"
Põhjuseid on mitmeid, miks vaeseid on alati.
Me elame langenud maailmas, kus on vaesus ja lüüasaamine.
Jeesus polnud vaeste vastu.
Ta ütles: "Issanda Vaim on minu peal;
Ta on mind võidnud kuulutama evangeeliumi vaestele"
Paljud arvavad, et kogudus ongi ainult vaeste aitamine.
Jeesus aga ütles, et Issanda Vaim on Tema peal,
et kuulutada rõõmusõnumit.
Kui paljud inimesed väljaspool kogudust on huvitatud
rõõmusõnumi kuulutamisest, varemete elustumisest,
päästetud saamisest, perekondade tervenemisest,
noorte tänavalt ära tulemisest ja muudetud saamisest,
et enesetappu ei peetaks väljapääsuks,
et narkootikumid poleks osa nende elust,
kui palju hoolitakse lastesse ilusate põhimõtete
ja tõe investeerimisest, et nad võiksid oma elu
rajada kaljule ja mitte liivale.
Kui palju inimesi üldse hoolib teenistusest ja Jumala
ligiolust ja ülistamisest ja Jumala väest inimeste elus?
Meil on kirikuhooned vaid ühel eesmärgil:
selleks et see, mida Jumal tahab inimeste elus teha, on tähtis.
Inimestel võib olla palju erinevaid hoiakuid kogudusehoonete suhtes.
Paljud ütlevad, et miks nii palju raisata raha hoonetele,
selle asemel, et aidata inimesi.
Kui poleks kohta, kus koos käia, poleks kogudust ja nii ei saaks
kogudus aidata mitte kedagi.
Vahel alahindame koguduse vaimulikku tööd.
Seda, kuidas see inimestele kasuks on.
Paljud, kes te ka mind praegu kuulate,
ehk olete leidnud osaduse Jeesusega kirikus,
ehk käisite pühapäevakoolis,
abiellusite kirikus või on kellegi lähedase
ärasaatmine toimunud kirikus.
Kirikul on tähtis roll inimeste elus.
Olen selle poolt, et kogudusel on oma hoone,
kus teha oma teenimistööd.
Palvetan, et võiksime pinnapealsete kommentaaride asemel elada
hea suhtumisega ja igatseda näha Jumala eesmärkide
sündimist läbi Tema koguduse kõikjal üle maailma.
Kiriku eesmärk on olla kogukonnale õnnistuseks.
Kui ütlesin Deboorale, et ei armasta enam teda.
oli see minu elu kõige pimedam hetk.
Mingisugusel väga imelikul viisil ma ka õigustasin ennast,
et jätta maha oma naine ja kaks tütart.
Vaadates ajale, mil olime eraldi,
nägin, kui kaugel oli Mark Issandast
ning kui kõva oli tema süda. Arvasin, et ta ei tule enam
kunagi tagasi koju.
Koguduse pastoraalne meeskond nõustus koos minuga palves.
Teadsin, et palve on viis Marki tagasitoomiseks koju.
Sõitsin tööle, et avada oma pood.
Sinna jõudes hakkasin ma lihtsalt nutma.
Mõtlesin, mis minus toimub.
Jumal kutsus mind.
See, kuidas Jumal pehmendas Marki südant ja teda üles ehitas
oli Jumala töö temas.
Mäletan seda hetke nii selgelt, kui tüdrukud muutusid õnnelikuks,
nähes isa hoovi sõitmas koos enda asjadega.
Meie abielu taastumine tähendas Jumala järgimist.
See oli täiesti vastupidine sellele, mida olin varem teinud.
Ma enam ei proovinud Deboorat ega tema ka mind
vaid me mõlemad muutusime nendeks inimesteks,
kelleks Jumal meid tahtis muuta.
Kui seada fookus Kristusele, töötab ka abielu.
Sel aastal saab meil 30 aastat kooselu.
Väärtustame seda, mida Jumal taas kokku tõi.
On suur ime, kus täna oleme.
Selle põhjal, kus olime ja kuhu oleme jõudnud,
tean, et kui kaks inimest annavad oma südamed,
on Jumal väeline ükskõik mida taastama.
Ükskõik millise abielu. Meie elu on tunnistus sellest.
Valudemees, Jumala Tall
Omade poolt reedetud
Inimese patt ja Jumala viha
on Jeesusele pandud
Ta seisis vaikivana süüdistuste ees,
pekstuna, pilgatuna ja põlatuna,
kummardudes Isa tahte ees
Võttis Ta kanda okaskrooni
Oh see konarlik rist,
mu pääste, kus Sinu armastus
sai valatud minu üle
Nüüd kostub minu hinges
halleluuja
Kiitus ja austus Temale
Taevast saadetud Jumala Poeg,
et lunastada ja taastada igaüks,
kes Tema sinna ristile naelutasid
Oh see konarlik rist,
mu pääste,
kus Sinu armastus sai valatud minu üle
Nüüd kostub minu hinges
halleluuja
Kiitus ja austus Temale
Nüüd on mu võlg makstud,
makstud täielikult
Jeesuse kalli vere läbi,
mis valati
Nüüd pole patu needusel
võimu mind siduda
Seda keda Poeg vabastab,
on tõesti vaba
Nüüd on mu võlg makstud,
makstud täielikult
Jeesuse kalli vere läbi,
mis valati
Nüüd pole patu needusel
võimu mind siduda
Seda keda Poeg vabastab,
on tõesti vaba
Oh see konarlik rist,
mu pääste,
kus Sinu armastus sai valatud minu üle
Nüüd kostub minu hinges
halleluuja
Kiitus ja austus Temale
Sa kroonid aastat oma headusega
Sa vastad meile oma võimsate tegudega
Sinu lootus kõlab, Jumal meie Päästja
kaugetele maadele ja kaugemate meredeni
Värvi põllud heledaks ja kuldseks
Kasta saaki oma vihmaga
Jumala jõed on täidetud elava veega,
mis voolavad meieni nagu Sa oled ette määranud
Kiida Issanda nime
Oh, mu hing laula Tema väärtusest
Terve elu liitu selle lauluga,
tule ja tõsta kõrgeks meie Kuningat
Las kogu maa liitub selle tantsuga
Ehi teda kastega kevadel,
et päikesetõus ja loojang igavesti vahelduks,
et oleks kutse tulla ja ülistada Teda
Kiida Issanda nime
Oh, mu hing laula Tema väärtusest
Terve elu liitu selle lauluga
Tule ja tõsta kõrgeks meie Kuningat
Kiida Issanda nime
Oh, mu hing laula Tema väärtusest
Terve elu liitu selle lauluga
Tule ja tõsta kõrgeks meie Kuningat
Kui tahad, et su elu poleks varemetes,
vaid et kunagistest varemetest võiks tõusta midagi aulist,
siis pea tähtsaks isiklikku teekonda koos Jeesusega!
Oma usku, et varemed sinu elus äratatakse ellu!
Lase varemetel tõusta ellu
Sinu nime väes
Tõustes tuhast
Jumal Sa valitsed igavesti
Oleme osa aulisest algusest ja lõpust.
See on auline teekond.
Oleme suundumas aulise lõpu suunas.
Halleluuja
Jumalat me kiidame
Ta on tõusnud surmast
Palvetan, et läheksime õigluse teed. Pöörates halva heaks.
Jumala missiooni parim osa on jõuda elava veega januseni.
Palvetan, et võiksime alati juhatada inimesi koju Jeesuse juurde.
Siinpool igavikku koju koguduse keskele
ja ka Taevasesse koju.
Tänu Jumalale, et oleme kutsutud töötama Temaga.
Ärge kunagi alahinnake oma osa tähtsust.
Oleme elus millegi tähtsama jaoks, kui vaid meie ise.
Kui armastame ja teenime Jumalat, hoolime me ka teistest enda ümber.
Tänan, et olite meiega. Kohtumiseni järgmisel korral!
Tõlge: Triin Pöör